《刚显庙》
宋代·郑昂

公昔隐居乌石冈，老观禅师同道场。
法主懒安共徜徉，李薛咨参互击扬。
摆脱利欲心清凉，是以能全此至刚。
黄巢兵乱来福唐，公力抗之不肯降。
欣然引颈齿剑芒，白乳上涌如雪霜。
老蒇自谓暴无伤，才杀人半於南方。
公无爵位在周行，史臣不书名不彰。
后三百年丞相张，夜梦三贤与迎将。
翌日游山登公堂，宛如梦中貌昂藏。
再来为州剡奏章，赐名刚显烈有光。
葺祠为庙饰栋梁，普与州人奉肴觞。
於荐荔丹与蕉黄，岁时来享以为常。
我作铭诗刻其旁，千万亿载死不亡。

作者简介：郑昂，字尚明，福州侯官（今福建福州）人。徽宗政和五（一一一五）进士。为详定九域志所编修官，转承事郎致仕。有《书史》二十五卷（《书史会要》卷六）、《春秋臣传》三十卷（《宋史》卷二○二），均佚。事见《淳熙三山志》卷二七。